Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: Bizottságánál, hogy az ügyészségről szóló 1972. évi V. törvény módosításával kerüljön kizárólagos ügyészségi hatáskörbe mind a fogvatartás során bekövetkezett rendkívüli esemény, mind a rendőr lőfegyverhasználata jogszerűségének,
Paragraph Index: 132

8. fejezetében az országgyűlési biztos külön ajánlásként kérte (OBH 6714/1996). A honvédelem hivatásos és sorállományú tagjai emberi jogai érvényesülésének helyzetét feltáró átfogó vizsgálat tapasztalatai alapján az országgyűlési biztos általános helyettese számos jogalkotást érintő indítványt fogalmazott meg a honvédelmi miniszternek, melyek között kezdeményezte a hadköteles katonák szolgálati viszonyáról szóló 1996. évi XLIV. törvény azon rendelkezésének hatályon kívül helyezését, amely az újoncok mozgásszabadságát korlátozza. A miniszter a kezdeményezést nem fogadta el, amit az országgyűlési biztos általános helyettese azzal vont vissza, hogy a kiképzőközpontok működésének megvizsgálása után dönt a kezdeményezés esetleges megismétléséről (OBH 7459/1996). Egy újságcikk alapján hivatalból indított vizsgálat tapasztalatai alapján az országgyűlési biztos — többek között — a belügyminiszternek címzett ajánlással kezdeményezte, hogy a temetkezést szabályozó átfogó törvény megalkotásával orvosolja a megállapított etikai, jogi és közegészségügyi problémákból adódó alkotmányos visszásságokat. A temetkezési törvény szakmai koncepciója és tervezete elkészült, a beszámoló elkészítése idején szakmai egyeztetés alatt volt (OBH 8229/1996). Az előző beszámolási időszakban az országgyűlési biztos egy hivatalból indított vizsgálat tapasztalatai alapján, a kényszerbérletek felszámolásának elhúzódása és annak jogi rendezetlensége miatt kezdeményezte három — az árak megállapításáról, a szociális igazgatásról és a szociális ellátásokról, továbbá a lakások és helyiségek bérletére, valamint elidegenítésükre vonatkozó egyes szabályokról szóló — törvény módosítását. Az Országgyűlés a koncepció kidolgozására egy ad hoc bizottságot hozott létre, majd az indítványt az 1997. évi LVII. törvény megalkotásával teljesítette (OBH 8342/1996). A szerződéskötést követően egyoldalúan megváltoztatott

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes